CELEX: 22011D0084
Language: lt
Date: 1309478400000
Title: 2011 m. liepos 1 d. EEE jungtinio komiteto sprendimas Nr. 84/2011, kuriuo dalies keičiamas EEE susitarimo XVIII priedas (Darbuotojų sveikata ir sauga, darbo teisė ir vienodas požiūris į vyrus ir moteris)

6.10.2011   
            
            
               LT
            
            
               Europos Sąjungos oficialusis leidinys
            
            
               L 262/56
            
         EEE JUNGTINIO KOMITETO SPRENDIMAS
   Nr. 84/2011
   2011 m. liepos 1 d.
   kuriuo dalies keičiamas EEE susitarimo XVIII priedas (Darbuotojų sveikata ir sauga, darbo teisė ir vienodas požiūris į vyrus ir moteris)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XVIII priedas buvo iš dalies pakeistas 2011 m. balandžio 1 d. EEE jungtinio komiteto sprendimu Nr. 41/2011 (1);
            
         
               (2)
            
            
               į Susitarimą turi būti įtraukta 2010 m. liepos 7 d. Europos Parlamento ir Tarybos direktyva 2010/41/ES dėl vienodo požiūrio į savarankiškai dirbančius vyrus ir moteris principo taikymo, kuria panaikinama Tarybos direktyva 86/613/EEB (2);
            
         
               (3)
            
            
               Direktyva 2010/41/ES panaikinama Tarybos direktyva 86/613/EEB (3), kuri įtraukta į Susitarimą, todėl ji nuo 2012 m. rugpjūčio 5 d. turi būti iš Susitarimo išbraukta,
            
         PRIĖMĖ ŠĮ SPRENDIMĄ:
   1 straipsnis
   XVIII priedo 21 punkto (Tarybos direktyva 86/613/EEB) tekstas nuo 2012 m. rugpjūčio 5 d. pakeičiamas taip:
   
      „32010 L 0041: 2010 m. liepos 7 d. Europos Parlamento ir Tarybos direktyva 2010/41/ES dėl vienodo požiūrio į savarankiškai dirbančius vyrus ir moteris principo taikymo, kuria panaikinama Tarybos direktyva 86/613/EEB (OL L 180, 2010 7 15, p. 1).“
   
   2 straipsnis
   
      Europos Sąjungos oficialiojo leidinio EEE priede skelbtinas Direktyvos 2010/41/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. liepos 2 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. liepos 1 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 171, 2011 6 30, p. 42.
   
      (2)  OL L 180, 2010 7 15, p. 1.
   
      (3)  OL L 359, 1986 12 19, p. 56.
   
      (4)  Konstitucinių reikalavimų nenurodyta.